Swaar reën Saterdag in Suid-Kaap, Karoo verwag | Netwerk24
Deur Malherbe Nienaber 31 Januarie 2019 20:25
Hoë reënval wat op plekke tot oorstromings kan lei, word Saterdagmiddag tot die aand in die Suid-Kaap en noordooste van die Sentraal-Karoo verwag.
Die Suid-Afrikaanse Weerdiens het ook ’n waarskuwing gerig oor ’n uiters hoë brandgevaar Vrydag in Kaapstad, die Drakenstein-munisipaliteit in die Kaapse Wynlande en die noorde van die Namakwa-distrik in die Noord-Kaap.
Temperature aan die Weskus en in dele van die Kaapse Wynlande kan Vrydag tot byna 40 °C bereik.
24 hour #rainfall measured at 8:00 this morning. @ReenvalSA @huisgenoot pic.twitter.com/85ymrKNrev
— SA Weather Service (@SAWeatherServic) January 31, 2019
Vir Riversdal, Mosselbaai, George en Oudtshoorn is daar Saterdag ’n 80%-kans op reën en donderweer en ’n 60%-kans in Worcester, Beaufort-Wes en Ceres.
Oor meeste van die Suidwes-Kaap, insluitend Kaapstad, word ’n 30%-kans op reën en donderweer verwag, met uiters warm weer aan die Weskus en in die Kaapse Wynlande.
Op Clanwilliam kan die kwik tot 38 °C styg, met 36 °C in Oudtshoorn en 35 °C in die Paarl en Worcester.
In die Oos-Kaap word motreën langs die kus verwag en ’n 60%-kans op reën en donderweer word vir die binneland voorspel.
In Port Elizabeth en Port Alfred word ’n noordoostewind van tot 40 km/h verwag, met ’n windspoed van tussen 20 en 30 km/h oor ’n groot deel van die provinsie.
Op Cradock en Queenstown is daar ’n 60%-kans op reën en donderweer, terwyl daar op Graaff-Reinet en Fort Beaufort ’n 30%-kans op reën en donderweer is.
Dit #reën lekker in #Lorraine #Port_Elizabeth. Ons #water_tenks loop oor. ??Tania Botha-De Meillon@eNCAWeather@SAWeatherServic @sawx_sa_weather @venter_annette @AfricaWeather_ @Netwerk24 @JoelGuy_ @TeamNews24 @Agri_EC pic.twitter.com/0BvrtHi82z
— ReenvalSA (@ReenvalSA) January 31, 2019
Vrydag word sonnige, baie warm weer oor die Suidwes-Kaap verwag, met bewolkte weer oor die Suid-Kaap en Karoo.
Vir Kaapstad word ’n maksimum van 33 °C met ’n suidoostewind van tot 40 km/h voorspel en ’n maksimum van 24 °C vir George.
By Kaappunt kan die suidooster teen 70 km/h woed, met 60 km/h in Kommetjie en 50 km/h by die Kaapstad Internasionale Lughawe.
Die kwik kan tot 39 °C op Clanwilliam en Redelinghuys styg, 38 °C op Malmesbury en Vredendal en 36 °C in die Paarl.
In Laingsburg en Beaufort-Wes is daar die middag ook ’n 30%-kans op reën en donderweer.
In die Oos-Kaap word bewolkte, koel weer en reënbuie verwag.
Vir Port Elizabeth word ’n maksimum van 23 °C en ’n oostewind van tot 40 km/h voorspel.
In Oos-Londen, Port St. Johns, Bhisho, Fort Beaufort en Mthatha is daar ’n 60%-kans op reënbuie.
Op Graaff-Reinet, Cradock en Queenstown is daar die middag ook ’n 30%-kans op reën en donderweer.
Blessed with beautiful #rain in #Port_Elizabeth! ??Yvonne DelaRey Smith.@eNCAWeather @SAWeatherServic @sawx_sa_weather @Weather4Africa @Agri_EC @JoelGuy_ @TeamNews24 @AfricaWeather_ @debeer_anika @venter_annette pic.twitter.com/gHLUfGLjmI
Teen Sondag word bewolkte weer oor meeste van die Suidwes-Kaap verwag, met reën en donderweer in die Suid-Kaap en Karoo.
In Riversdal, Mosselbaai en George is daar ’n 60%-kans op reën en donderweer en in Hermanus, Grabouw en Kaap Agulhas is daar ’n 60%-kans op reën.
Daar is ook ’n 30%-kans op reën in Worcester en Plettenbergbaai en ’n 30%-kans op reën en donderweer op Beaufort-Wes en Oudtshoorn.
In die Oos-Kaap word warm weer en reën en donderweer verwag.
Vir Port Elizabeth word ’n 30%-kans op reën en donderweer en ’n suidwestewind van tot 30 km/h voorspel.
Op Graaff-Reinet, Cradock en Queenstown is daar ’n 60%-kans op reën en donderweer.
Meer oor: Suid-Afrikaanse Weerdiens (Sanw) | Karoo | Suid-Kaap | Oorstromings | Swaar Reën